Ուիլսոն Բենթլի

**Ուիլսոն Ալվին Բենթլի**, մականունը՝ *«Ձնափաթիլ»* (, ), ձնափաթիլների առաջին հայտնի լուսանկարիչներից։ Կատարելագործել է ձյան փաթիլների «որսը» սև թավշի վրա այնպես, որ հնարավոր լինի լուսանկարել դրանք, քանի դեռ չեն հալվել։

## Կենսագրություն
thumb|1902 թվականին արված լուսանկարներ
thumb|Աշխատանքի ժամանակ
Բենքլին ծնվել է 1865 թվականի փետրվարի 19-ին Վերմոնտ նահանգի Իերիխոն քաղաքում։ Ձյան փաթիլները նրան առաջին անգամ հետաքրքրել են դեռահաս տարիքում, երբ նա աշխատում էր ֆերմայում։ 15 տարեկանում նա փորձել է մոր նվիրած մանրադիտակով դիտել փաթիլներն ու գծանկարել, բայց քանի որ ձնափաթիլները բարդ կառուցվածք ունեն և շատ շուտ հալվում էին անգամ բացասական ջերմաստիճանում, ապա դրանք նկարել չէր հաջողվում։ Այդ ժամանակ նա որոշում է լուսանկարել դրանք, որը նրան հաջողվում է երկար փորձերից հետո՝ 1885 թվականի հունվարի 15-ին։ Իր կյանքի ընթացքում Բենթլին ստեղծել է ձնափաթիլի 5000 լուսանկար։

Բենթլիի աշխատանքը 19-րդ դարի վերջին հետաքրքրություն առաջացրեց։ Հարվարդի հանքաբանական թանգարանը գնել է նրա որոշ միկրոլուսանկարները։ Վերմոնտի համալսարանի բնական պատմության պրոֆեսոր Ջորջ Պարկինսոնի համահեղինակությամբ Բենթլին հոդված է հրատարակում, որտեղ պնդում է, որ երկու նմանատիպ ձնափաթիլ գոյություն չունի։ Նա այս գաղափարը արծածել է նաև «National Geographic», «Nature», «Popular Science» և «Scientific American» ամսագրերում։ Նրա լուսանկարները սկսում են մեծ պահանջարկ վայելել աշխարհի բոլոր ակադեմիական հիմնարկներում։ 1931 թվականին Բենթլին աշխատում է ԱՄՆ եղանակի բյուրոյի աշխատակից Ուիլյամ Համֆրիսի հետ, այս համատեղ աշխատանքի արդյունքը «Snow Crystals» 2500 լուսանկարով մենագրությունն էր։ Նրա լկուսանկարները տեղ են գտել Բրիտանիկա հանրագիտարանի (Encyclopædia Britannica) 14-րդ հրատարակության «Ձյուն» հոդվածում։

Բենթլին լուսանկարել է նաև ջրի այլ ձևեր՝ ամպեր, մառախուղ և կաթիլներ։

Մահացել է 1931 թվականի դեկտեմբերի 23-ին, իր կալվածքում։ Հիվանդացել է, երբ ձնափաթիլներ լուսանկարելու համար մրիկի ժամանակ ոտքով վեց մղոն ճանապարհ է կտրել։ Նրա անունն է կրում Վերմոնտ նահանքի Ջոնսոն քաղաքի պետական քոլեջը։

## Հրապարակումներ
* Thompson, Jean M., Illustrated by Bentley, Wilson A. *Water Wonders Every Child Should Know* (Garden City: Doubleday, Page & Co. 1913
* Bentley, Wilson A. *The Guide to Nature* (1922)
* Bentley, Wilson A. 'The Magic Beauty of Snow and Dew', *National Geographic* (January 1923)
* Bentley, Wilson A.; Humphreys, William J. *Snow Crystals* (New York: McGraw-Hill, 1931)
* Bentley, Wilson A. «Snow», *Encyclopædia Britannica*: Vol. 20 (14th ed., 1936; pp.&nbsp;854–856)
* Knight, N. (1988) «No two alike?» Bulletin of the American Meteorological Society 69(5)։496

## Ծանոթագրություններ

## Գրականություն
* Blanchard, Duncan. *The Snowflake Man, A Biography of Wilson A. Bentley, " (Blacksburg, VA: McDonald and Woodward, 1998) [[:ru:Special:BookSources/0939923718|ISBN 0-939923-71-8]].*
* Martin, Jacqueline Briggs. "Snowflake Bentley, " (New York: Houghton Mifflin Co., 1998) ISBN 0-395-86162-4 (a children’s biography of 'Willie' Bentley illustrated with woodcuts hand tinted with watercolors by Mary Azarian. Awarded the Caldecott Medal.)
* Stoddard, Gloria May. «Snowflake Bentley: Man of Science, Man of God.» (Shelburne, VT: New England Press, 1985) ISBN 0-933050-31-3 (Originally published in 1979 by Concordia Publishing House, ISBN 0-570-03620-8).

Կատեգորիա:Փետրվարի 10 ծնունդներ
Կատեգորիա:1865 ծնունդներ
Կատեգորիա:Դեկտեմբերի 23 մահեր
Կատեգորիա:1931 մահեր
Կատեգորիա:19-րդ դարի լուսանկարիչներ
Կատեգորիա:Թոքաբորբից մահացածներ